Xogos Olímpicos de 2016

Os **Xogos Olímpicos de 2016**, (en ), oficialmente coñecidos como **Xogos da XXXI Olimpíada** ou máis comunmente coñecidos como **Rio 2016**, foron un evento multideportivo internacional celebrado no Río de Xaneiro, Brasil, dende o 5 ó 21 de agosto de 2016.

## Proceso de candidatura 
O proceso de elección da sede dos Xogos Olímpicos de Verán de 2016 levouse a cabo entre 2007 e 2009 e contou coa participación de sete cidades de tres continentes. Outras pensaran participar no proceso, mais finalmente non se inscribiron.

O 13 de setembro de 2007 pechouse o prazo de inscrición. Dúas cidades americanas (Chicago e Río de Xaneiro), dúas asiáticas (Doha e Tokyo) e tres europeas (Bakú, Madrid e Praga) oficializaron a súa candidatura. O 4 de xuño de 2008 o Comité Olímpico Internacional (COI) revelou o resultado das avaliacións preliminares das sete cidades postulantes, eliminando a Bakú, Praga e Doha, quedando as outras catro cidades como candidatas: Río de Xaneiro, Madrid, Tokyo e Chicago.

A segunda fase comezou co Programa de Observación dos Xogos Olímpicos de 2008, en Beijing. Logo de elaborar o seu libro de candidatura e recibir a visita da Comisión Avaliadora do COI, as cidades candidatas participaron nun encontro en xuño, promovido por primeira vez na historia, cos membros do COI, que elixirían a sede dos Xogos de 2016.

En setembro de 2009, a Comisión Avaliadora divulgou as súas impresións sobre os proxectos finalistas. Tokyo, a cidade que tiña a nota preliminar máis alta, perdeu o favoritismo, principalmente por mor dos baixos niveis de apoio popular que a candidatura recebia. Chicago sufriu coas protestas internas e as leis americanas. A candidatura de Madrid tivo o proxecto máis criticado, principalmente a causa da falta de claridade das leis antidopaxe no Estado español e da estrutura organizativa do comité local. As críticas fixeron facer cambios en moi pouco tempo aos representantes da candidatura, e mesmo co alcalde Alberto Ruiz-Gallardón xa admitindo a derrota, o Parlamento Español aprobou a alteración das leis antidopaxe do país poucos días antes da votación. Pola súa banda, a candidatura do Río de Xaneiro, a pesar de ter tido boas notas, tiña problemas cos aloxamentos e os transportes. As avaliacións foron consideradas equilibradas, non sendo posible ata aquela apuntar a ningunha cidade como favorita, nin polo presidente do COI, Jacques Rogge, nin polos membros da entidade, que tiñan o dereito de escoller a vencedora, así como por parte da prensa e sitios web especializados.

### A elección 
A sede dos Xogos Olímpicos e Paralímpicos de Verán de 2016 foi escollida o día 2 de outubro de 2009 en Copenhaguen (Dinamarca), durante a 121ª sesión do Comité Olímpico Internacional. Logo da eliminación das cidades de Chicago e Tokyo na primeira e segunda votación respectivamente, chegaron á final as cidades de Madrid e Río de Xaneiro, saíndo vencedora na votación final a cidade brasileira ao acadar a maioría dos votos.

## Deportes 
Nesta olimpiada haberá un total de 28 deportes. Logo da exclusión do beisbol e do sóftbol en Londres 2012, en Río 2016 incluiranse dous novos deportes: o golf e o rugby a 7. Tamén se incluirá unha nova modalidade da ximnasia, a ximnasia acrobática.

## Sedes 
Os Xogos Olímpicos de Río disputaranse en catro zonas principais: Maracaná, Barra, Deodoro e Copacabana.

### Maracaná 
[thumb|[Estádio do Maracanã.]]
[thumb|[Estadio Olímpico João Havelange.]]
* Estádio do Maracanã. Ten unha capacidade de 78.838 espectadores. Albergará as cerimonias de apertura e clausura e a final do fútbol.
* Maracanãzinho. Ten unha capacidade de 11.800 espectadores. Albergará o voleibol.
* Centro Acuático Julio de Lamare. Albergará o wáter-polo.
* Sambódromo. Terá unha capacidade de 18.000 espectadores para os xogos. Albergará o maratón e o tiro con arco.
* Estadio Olímpico João Havelange. Aínda que a súa capacidade habitual é de 45.000 espectadores, para os xogos terá unha capacidade de 60.000 espectadores. Albergará o atletismo e o fútbol.

### Copacabana 
* Marina da Glória. Albergará a vela.
* Arena de Vôlei de Praia. Albergará o volei praia.
* Forte de Copacabana. Albergará os maratóns acuáticos, o ciclismo en ruta e o tríatlon.
* Lagoa Rodrigo de Freitas. Albergará o remo e o piragüismo en augas tranquilas.

### Barra 
[thumb|[Parque Acuático María Lenk.]]
* Pontal. Albergará o ciclismo en ruta.
* Reserva de Marapendi. Albergará o golf.
* Arena Olímpica do Río. Ten unha capacidade de 15.000 espectadores. Albergará a ximnasia.
* Centro Olímpico de Adestramento. É un complexo de 4 pavillóns diferentes. Albergarán o baloncesto, o taekwondo, a esgrima, o judo, a loita, o taekwondo e o balonmán.
* Centro Olímpico de Tenis. Ten un total de 16 pistas de arxila. Albergará o tenis.
* Estadio Acuático Olímpico. Ten unha capacidade de 18.000 espectadores. Albergará a natación e o wáter-polo.
* Parque Acuático María Lenk. Ten unha capacidade de 15.000. Albergará a natación sincronizada e os saltos de trampolín.
* Velódromo de Barra. Ten unha capacidade de 5.000 espectadores. Albergará o ciclismo en pista.
* Riocentro. Terá un total de 4 pavillóns. Albergará o boxeo, o bádminton, o tenis de mesa e a halterofilia.

### Deodoro 
[thumb|[Centro Equestre Nacional.]]
* Centro Equestre Nacional. Ten unha capacidade de 14.000 espectadores. Albergará a equitación.
* Centro Nacional de Tiro. Albergará o tiro olímpico.
* Centro Olímpico de Hóckey. Albergará o hóckey sobre herba.
* Centro Acuático de Deodoro. Albergara o péntatlon moderno.
* Centro de Mountain Bike. Albergará o ciclismo de montaña.
* Centro Olímpico de BMX. Albergará o BMX.
* Estádio de Canoagem Slalom. Albergará o piragüismo en slálom.
* Estadio de Deodoro. Albergará o rugby a 7 e o péntatlon moderno.
* Arena de Deodoro. Albergará o péntatlon moderno e algúns partidos de baloncesto.

### Estadios de fútbol 
[miniatura|[Estádio Nacional Mané Garrincha de Brasilia.]]
Ademais do Estadio Olímpico João Havelange e de Maracaná, os seguintes estadios acolleráan as primeiras roldas das competicións de fútbol:
* Arena da Amazônia en Manaus.
* Estádio Nacional Mané Garrincha en Brasilia.
* Arena Fonte Nova en Salvador de Bahia.
* Estadio Mineirão en Belo Horizonte.
* Arena Corinthians en São Paulo.

## Calendario 
## Notas 
## Véxase tamén 
### Outros artigos 
* Lista de medallistas olímpicos galegos
* Galegos nos Xogos Olímpicos de 2016
### Ligazóns externas 
* Sitio web do Comité Olímpico Internacional  
* Sitio web dos Xogos Olímpicos de Río de Xaneiro 2016